AI-AIE ราคาขึ้นคู่! นักลงทุนแห่งซื้อเก็งกำไร คาดผลงานปี 64 โดดเด่น
AI-AIE ราคาขึ้นแพคคู่! คาดนักลงทุนเข้าซื้อเก็งกำไร จากแนวโน้มกำไรปี 64 โดดเด่น
AI-AIE ราคาขึ้นแพคคู่! คาดนักลงทุนเข้าซื้อเก็งกำไร จากแนวโน้มกำไรปี 64 โดดเด่น
2 เม.ย. 2564

ผู้สื่อข่าวรายงานว่า วันนี้ (2 เม.ย.2564) ณ เวลา 10.27 น. ราคาหุ้นบริษัท เอเชียน อินซูเลเตอร์ จำกัด (มหาชน) หรือ AI ปรับตัวขึ้นมาที่ระดับ 2.96 บาท บวกไป 0.26 บาท หรือขึ้นไป 9.63% ด้วยมูลค่าการซื้อขาย 222.84 ล้านบาท
ขณะเดียวกันบริษัท เอไอ เอนเนอร์จี จำกัด (มหาชน) หรือ AIE ซึ่งเป็นบริษัทลูกราคาหุ้นปรับตัวขึ้นที่ระดับ 2.56 บาท บวกไป 0.14 บาท หรือขึ้นไป 5.79% ด้วยมูลค่าการซื้อขาย 438.86 ล้านบาท
ทั้งนี้ราคาหุ้น AI และ AIE ยังคงปรับตัวขึ้นต่อเนื่อง โดยคาดการณ์ว่าเกิดจากการเข้าซื้อหลังจากมองว่าแนวโน้มผลการดำเนินงานของทั้งสองบริษัทยังเติบโตต่อเนื่องโดยเฉพาะในปี 2564
สำหรับ AI ยังคงได้รับอานิสงส์จากผลตอบแทนจากบริษัทลูก AIE สาเหตุหลักมาจากการเติบโตของธุรกิจจำหน่ายน้ำมันไบโอดีเซลตามความต้องการใช้น้ำมันไบโอดีเซลที่เพิ่มขึ้นหลังจากปรับเป็น B10 ตั้งแต่ช่วงม.ค. 2563 เป็นต้นมา
ขณะที่หุ้น AIE คาดปี 2564 ธุรกิจฟื้นตัวต่อเนื่อง จากปัจจัยบวกหนุนผลประกอบการปีนี้มาจากการฟื้นตัวของเศรษฐกิจหลังสถานการณ์โควิด-19 มีแนวโน้มคลี่คลายมากขึ้น, การเพิ่มกำลังการผลิต มาที่ 7.5 แสนลิตรต่อวัน จาก 6.5 แสนลิตรต่อวัน และอัตรากำไรที่เพิ่มขึ้นจากปริมาณการขายที่เพิ่มขึ้นและการควบคุมวัตถุดิบอย่างมีประสิทธิภาพ เบื้องต้นคาดว่าบริษัทจะมีกำไรสุทธิอยู่ในกรอบ 550-650 ล้านบาท